মহারাজা ভুপিন্দর সিংয়ের প্রিয়পাত্র হয়ে উঠেন লাল সিং। এ ঘনিষ্ঠপূর্ণ সম্পর্কের কারণে অনেক শত্রুর সৃষ্টি হয়। ১৯৩৬ সালে লাল সিংয়ের জীবনের ওপর হামলার চেষ্টা হয়। গুরুতরভাবে আহত হলেও রক্ষা পান। সুস্থ হবার পর মহারাজা ভুপিন্দর সিংয়ের অনুমতিক্রমে ১৯৩৬ সালে প্যারিসে চলে যান।

ভারতে অবস্থানকালেই আফ্রো-মার্কিন গায়িকা মার্টেল ওয়াটকিন্সের সাথে হৃদ্যতাপূর্ণ সম্পর্ক গড়ে উঠে। মার্টেল বোম্বের তাজ মহল হোটেলে গান পরিবেশন করতেন। প্যারিসে পুণরায় তারা একত্রিত হন। মার্টেলের গান পরিবেশনায় সেখানে তিনি নাইট ক্লাব খুলেন। লাল সিং তার মায়ের কাছ থেকে নাইট ক্লাব খোলার টাকা সংগ্রহ করেন। প্যারিসে অবস্থানকালে মার্টেলের সাথে স্থিরচিত্র পরিবারের কাছে পাঠান। এতে লেখা ছিল যে, এই সেই ও এই আমি . ... অচিরেই আমরা তিন জন হচ্ছি।

দূর্ভাগ্যবশতঃ তাদের এ সম্পর্ক বেশীদিন স্থায়ী হয়নি। মার্টেল ও লাল সিং দুই পথে চলে যান ও নাইট ক্লাব বিক্রয় করে আগস্ট, ১৯৩৯ সালে মালয়ে ফিরে আসেন। পরের মাসে জার্মানি পোল্যান্ড দখল করলে দ্বিতীয় বিশ্বযুদ্ধের সূত্রপাত ঘটে। ৭ ডিসেম্বর, ১৯৪১ তারিখে জাপান পার্ল হারবারে আক্রমণ চালায় ও পরদিনই মালয় দখল করে নেয়। ৩১ জানুয়ারি, ১৯৪২ তারিখ পর্যন্ত মালয় উপত্যকা জাপানীদের হাতে দখল করা ছিল।

প্রথম-শ্রেণীর ক্রিকেট
আন্তর্জাতিক ক্রিকেট
শৈশবকাল
প্যারিসে অবস্থান